SEAFCO เด้งแรง6% หลังราคาลงลึก-รับคว้างานใหม่ 4 โครงการแนะซื้อเป้า 7.90 บ.
SEAFCO เด้งแรง6% หลังราคาลงลึก-รับคว้างานใหม่ 4 โครงการแนะซื้อเป้า 7.90 บ.
SEAFCO เด้งแรง6% หลังราคาลงลึก-รับคว้างานใหม่ 4 โครงการแนะซื้อเป้า 7.90 บ.
19 ธ.ค. 2562

ผู้สื่อข่าวรายงานว่า บริษัท ซีฟโก้ จำกัด (มหาชน) หรือ SEAFCO  ณ เวลา 15.19 น. อยู่ที่ระดับ 5.65 บาท บวก 0.30 บาท หรือ 5.61% ด้วยมูลค่าซื้อขาย 16.23 ล้านบาท ราคาหุ้นวิ่งแรงหลังเป็นขาลงมานานเกือบ 6 เดือนจากยืนที่ระดับ 8.50 บาท เมื่อวันที่ 26 มิ.ย.62 และรับผลดีคว้างานใหม่เพิ่มอีก 4 โครงการมูลค่า 218 ลบ.

โดยวันนี้(19ธ.ค.62) SEAFCO เปิดเผยว่า บริษัทขอแจ้งรับงาน 4 โครงการใหม่เพิ่มเติม ในเดือนธันวาคม 2562 มูลค่างานโครงการข้างต้นไม่รวมภาษีมูลค่าเพิ่มเป็นเงินประมาน 218,100,000.00 บาท มีรายละเอียด ดังนี้
1.โครงการ อาคารจอดรถ ปาร์ค เอ็กซ์ เอกมัย ถ.สุขุมวิท 63 (ซ.เอกมัย 15) กรุงเทพฯ ลักษณะของงาน เสาเข็มเจาะแบบกลม ระบบเป็นมิตรกับสิ่งแวดล้อม ขอบเขตของสัญญา รวมค่าวัสดุ ผู้ว่าจ้าง ปิติภัทร บุรี สถานะของงาน อยู่ระหว่างดำเนินการก่อสร้าง
2.โครงการ สะพานทางเชื่อม ศูนย์การค้าเดอะมอลล์รามคำแหง 2 ถ.รามคำแหง กรุงเทพฯ ลักษณะของงาน เสาเข็มเจาะแบบกลม ระบบเป็นมิตรกับสิ่งแวดล้อม ขอบเขตของสัญญา รวมค่าวัสดุ ผู้ว่าจ้าง บริษัท รามคำแหง ชอปปิ้งมอลล์ จำกัด สถานะของงาน อยู่ระหว่างดำเนินการก่อสร้าง
3.โครงการ อาคารคลีนิค โรงพยาบาลบำรุงราษฎร์สุขุมวิท ซ.3 กรุงเทพฯ ลักษณะของงาน เสาเข็มเจาะแบบกลม ระบบเป็นมิตรกับสิ่งแวดล้อมและกำแพงกันดินระบบ ไดอะแฟรมวอลล์ ขอบเขตของสัญญา รวมค่าวัสดุ ผู้ว่าจ้าง บมจ.โรงพยาบาลบำรุงราษฎร์ (BH) สถานะของงาน อยู่ระหว่างดำเนินการก่อสร้าง
4.โครงการ วิสซ์ดอม, เดอะ ฟอเรสเทียส์ ถ.บางนา-ตราด จ.สมุทรปราการ ลักษณะของงาน เสาเข็มเจาะแบบกลม ระบบเป็นมิตรกับสิ่งแวดล้อม ขอบเขตของสัญญา รวมค่าวัสดุ ผู้ว่าจ้าง บริษัท เอ็มคิวดีซี ทาวน์ รอยัล เพลส จำกัด สถานะของงาน วางแผนเริ่มดำเนินการก่อสร้าง กลางเดือนธันวาคม 2562
บล.เคจีไอ ระบุในบทวิเคราะห์ว่า SEAFCO แนะนำ “ซื้อ” เป้าพื้นฐาน 7.9 บาท ฝ่ายวิจัยฯปรับลดประมาณกำไรสุทธิปี 2562 – 63 ลง 5.6% และ 18.3% ตามลำดับ ผลจากการก่อสร้างโครงการภาครัฐฯที่ล่าช้า อย่างไรก็ดีหลังการปรับประมาณการฯแล้ว Valuation ยังถูก PE ปี 2563 ต่ำเพียง 10.9 เท่า (-0.5 เท่าของส่วนเบี่ยงเบนมาตรฐาน) และคาดมีปัจจัยบวกระยะสั้นคือ โครงการทางด่วนพระราม 3 – ดาวคะนอง